
U   I M E   R E P U B L I K E    H R V A T S K E
R J E Š E N J E

TRGOVAČKI SUD U ZAGREBU po sucu Anti Galiću, kao stečajnom sucu, postupajući po prijedlogu PRIVREDNA BANKA ZAGREB d.d., Zagreb, koga zastupa Martina Ćulap odvjetnica iz Zagreba, Mihanovićeva 14,  u stečajnom postupku nad  BESTAL d.o.o. Zagreb, Savska cesta 56., dana 26. travnja 2016.

			        r i j e š i o    j e

Obustavlja se stečajni postupak nad dužnikom  BESTAL d.o.o. Zagreb, Savska cesta 56. 
Obrazloženje 	

Uvodno naznačeni predlagatelj podnio je ovom sudu dana 15. lipnja 2012. prijedlog za otvaranje stečajnog postupka nad dužnikom BESTAL d.o.o. Zagreb, Savska cesta 56 

Prema odredbi članka 128. stavak 9. Stečajnog zakona (N.N. br. 44/96 do 133/12, dalje SZ) koji Zakon se u ovom postupku primjenjuje temeljem odredbe članka 441. stavak 1. Stečajnog zakona (N.N.br. 71/15) ako dužnik do završetka prethodnog postupka postane sposoban za plaćanje sud će postupak obustaviti. 

	Na ročištu radi utvrđenja uvjeta za otvaranje stečajnog postupka dužnik je sudu dostavio potvrdu od 22.travnja 2016. prema kojoj na dan izdavanja potvrde dužnik nema nepodmirenih osnova za plaćanje u očevidniku redoslijeda osnova za plaćanje. 
Kako je temeljem potvrde FINA-e od 22.travnja 2016. sud nedvojbeno utvrdio da je dužnik prije završetka prethodnog postupka postao sposoban za plaćanje temeljem odredbe članka 128. stavak 9. SZ-a riješeno je kao u izreci. 

Zagreb, 26.travnja 2016.
								  		Sudac:			Ante Galić v.r.
Uputa o pravnom lijeku: 
Protiv ovog rješenja dopuštena je žalba u roku od 8 dana.  Žalba se podnosi ovom sudu u 2 primjerka za Visoki trgovački sud RH u roku od 8 dana od dana dostave rješenja.

Za točnost otpravka, ovlašteni službenik:
               Valentina Delač

